open-index/open-wikipedia-markdown huggingface dataset:
Tørrlasteskip

**Tørrlasteskip** (fra engelsk: *dry cargo ship*) eller **bulkskip** er betegnelsen på skip som frakter tørr last som ikke er pakket i enheter. Dette er til forskjell fra tankskip som frakter flytende last og stykkgodsskip som frakter last pakket i mindre enheter.

På verdensbasis er tørrlasteskip særskilt utformet for å transportere uemballert bulklast, vanligvis korn, kull, malm, skogsprodukter, stålspoler eller sement, i lasterommene. Siden det første spesialiserte bulkskipet ble bygget i 1852, har økonomiske krefter ført til økt størrelse og sofistikering av disse skipene. Dagens bulkskip er spesialdesignet for å maksimere kapasitet, sikkerhet, effektivitet og holdbarhet.

I dag, per 2020-tallet, utgjør bulkskip 21 prosent av verdens handelsflåte, og de varierer i størrelse fra mini-bulkskip med ett lasterom til gigantiske malmskip som kan frakte 400 000 dødvekttonn (DWT). Det finnes en rekke spesialiserte utforming: noen kan losse sin egen last, noen er avhengige av havneanlegg for lossing, og noen pakker til og med lasten mens den lastes. Over halvparten av alle bulkskip har greske, japanske eller kinesiske eiere, og mer enn en fjerdedel er registrert i Panama. Mens Sør-Korea er en ledende global leder innen skipsbygging, spesielt for store containerskip, er Kina for tiden, per 2026, den største enkeltbyggeren av bulkskip. Sør-Korea, Kina og Japan dominerer markedet til sammen, men Kina har ledet den totale skipsbyggingsproduksjonen i over et tiår, og 82 prosent av disse skipene ble bygget i Asia.

;Skipene deles gjerne inn etter størrelse:
*Handysize opp til  35&nbsp;000 dødvekttonn
*Handymax opp til  55&nbsp;000 dødvekttonn (også kalt Supramax)
*Ultramax opp til  65&nbsp;000 dødvekttonn
*Panamax opp til  80&nbsp;000 dødvekttonn
*Post-Panamax opp til 100 000 dødvekttonn
*Aframax opp til 120&nbsp;000 dødvekttonn
*Suezmax opp til 200&nbsp;000 dødvekttonn
*Capesize alle over 200&nbsp;000 dødvekttonn

## Gjenkjennelse

Tørrlasteskipene gjenkjennes gjerne på flate, kasseformede luker på dekk, dette er typisk for -varianten.  Lukene dekker som regel fra fire til sju lasterom.  Lukene er enten todelte over hvert rom og åpner ut mot skutesiden.  Ellers brukes lukekasser satt sammen til et trekkspill over hele lasteområdets lengde.

Handysize- og handymaxskipene har ofte egne kraner på dekk som brukes på hvert par med lasterom, mens de større skipene lastes og losses fra land. Av økonomiske grunner så gir det kun mening å benytte skip med egne kraner på mindre havner som ikke har egne kraner, noe som er mer vanlig i tynnere befolkede områder.

## Norske redere

Norske redere har tradisjonelt vært sterkt representert innenfor dette segmentet. To store aktører i dag er Torvald Klaveness-Gruppen og børsnoterte Golden Ocean Group med John Fredriksen som hovedeier.

## Referanser


## Eksterne lenker
*
Jambe

En **jambe** (gresk: ἴαμβος, *ïambos*) er en versefot som består av en trykklett fulgt av en trykktung stavelse, som i ordene «figur» eller «troké». Et versemål som består for det meste av jamber, kalles et *jambisk* versemål.

## Klassisk gresk
I klassisk gresk litteratur består jamben av en kort stavelse etterfulgt av en lang.

Ordet kan kanskje knyttes til gudinnen som Homer kalte **Iambe**, og som tjente hos kongen i Eleusis. Iambes vitser og kvikke replikker hjalp Demeter ut av den dype sorgen som tynget henne mens hun lette etter sin datter Persefone, som Hades hadde bortført til underverdenen.

Et versemål bygget på dobbeltjambe lå nært opp til gresk talespråk, og var derfor velegnet til improvisasjon. Det ser ut til at improviserte, jambiske vers var i bruk fra oldtiden til en rituell utskjelling som inngikk i fruktbarhetskulten med sentrum på Demeters øy Paros. I gresk folketro tenkte man seg at grove ord og ordspill kunne avverge mørkemaktene. Den mest kjente jambedikteren er Arkhilokhos, oppvokst nettopp på Paros.Lennart Breitholtz: *Epoker og diktere* (s. 24), Gyldendal Norsk Forlag, Oslo 1979, ISBN 82-05-1663-6

Horats tok også jambediktningen i bruk mot seg selv, som når han beskriver seg selv:
:*Kom her og kikk på mitt glinsende [[fett]].
:*Her kan du se en gris fra Epikurs store flokk!*

== Senere eksempler ==
I fransk middelalderlitteratur oppstod verseformen [[aleksandriner]], som består av en seksfotet jambe. [[Ludvig Holberg]] benyttet aleksandrinere blant annet i *Peder Paars*, og Johan Herman Wessel skrev blant annet *Kierlighed uden Strømper* på aleksandrinere.

[[William Shakespeare]] skrev [[Sonett|sonette]]<nowiki/>r på versemålet fem-fots jambe (engelsk: *iambic pentameter*). [[Tove Jansson]]<nowiki/>s fortelling *Hvem skal trøste knøttet?'' har tekst formet i jambiske vers med enderim.

## Referanser


## Se også
*Troké
*Anapest
*Daktyl
*Arkhilokhos
Osorno (vulkan)

Vulkanen **Osorno** ligger mellom innsjøene Lago Llanquihue og Lago Todos Los Santos i den chilenske regionen Los Lagos. Vulkanen er 2660 moh.
Spondé

En **spondé** er en versefot som består av to trykktunge stavelser, som i «polkø».

I klassisk gresk litteratur består en spondé av to lange stavelser.
Chesapeake Bay

**Chesapeake Bay** er ei bukt og USAs største estuar. Den ligger ved Atlanterhavet, omgitt av Virginia og Maryland. Chesapeake Bays nedbørfelt er på  og omfatter Washington, D.C. og deler av seks delstater: New York, Pennsylvania, Delaware, Maryland, Virginia og Vest-Virginia. Mer enn 150 elver renner ut i bukta.Bukta er rundt 304 km lang, fra elva Susquehanna i nord til Atlanterhavet i sør. På det smaleste punktet, nær Annapolis i Maryland, er den  bred, og på det videste punktet, nær munningen av elva Potomac, er den  bred. Den totale kystlinjen i bukten er , og arealet av bukta og dens viktigste forgreninger er . 

Bukta krysses på to steder. Nær Annapolis ligger Chesapeake Bay-brua, og lengst sør, nær munningen av bukta, ligger den  lange Chesapeake Bay brutunnel.

## Eksterne lenker
*
Calbuco

**Calbuco** er en vulkan i Chile. Den ligger sørøst for innsjøen Lago Llanquihue og nordvest for Lago Chapo i regionen Los Lagos. Den har en høyde på 2003 moh.

Vulkanen og dens omgivelser er vernet innen naturreservatet Llanquihue. Den er svært eksplosiv, og dens koniske form brøt sammen i senere pleistocen, og utløste da et ras av vulkansk materiale som nådde helt frem til innsjøen.

Calbuco har hatt minst ni utbrudd siden 1837; det siste var et beskjedent utbrudd i 1972. En av de største utbruddene i historisk tid i det sørlige Chile fant sted her i 1893–1894. Utbruddene sendte «bomber» på inntil 30 cm så langt som åtte kilometer, og ble fulgt av strømmer med tett varm lahar. Det var sterke eksplosjoner i april 1917, og nok en i januar 1929. Det senere større utbrudd var i 1961.  Den 25. april 2015 begynte nye eksplosive utbrudd som gav en askesky 15 kilomter høy og som også førte til lavastrømmer. 

## Referanser
Anapest

En **anapest** er en versefot som består av to trykklette stavelser foran en trykktung, som i *anapest* eller *parabol*.

Et eksempel på en strofe med overveiende anapestisk versemål er  Herman Wildenveys *En sommerdag*:
:*Det var på en dag, det var sol etter regn,* 
:*og det dryppet og glitret fra løvverk og hegn* 
:*at jeg gikk meg en tur og tok varsel og tegn:* 
::*Jeg så frukthagetrær,* 
::*hvis begynnende bær* 
:*hang i embryoform over hegnet,* 
::*og den blomstrende by* 
::*lå som svøpt i en sky* 
:*av slik regnbueprakt etter regnet.*

I klassisk gresk litteratur består en anapest av to korte stavelser foran en lang.

Se også:
*Jambe
*Troké
*Daktyl

## Referanser
Egil Johansen (1934–1998)

**Egil «Bop» Johansen** (1934–1998) var en svensk-norsk jazzmusiker (trommeslager), pedagog, komponist og arrangør. Johansen døde etter å ha falt om på en spillejobb i Nyköping to dager før – da hadde han slitt i flere år med hjerteproblemer. Han var far til musikeren Jan Johansen.

Han var en dynamisk og fleksibel slagverker og perkusjonist.

## Liv og virke
Johansen var allerede som tenåring ansett som en av landets beste trommeslagere og var profesjonell musiker fra han var 16 år. Han fikk kallenavnet «Bop» fordi han var spesielt god til å spille musikkformen bebop. Han var alltid opptatt av nye former for jazz som kom. 

Egils profesjonelle karriere startet i Einar Stenbergs orkester sommeren 1950 på Svalerødkilen badehotell. Orkesteret besto av: Per Kilde (el.fele/trompet), Øivind Hammersmark (kl/ten.sax), Einar Stenberg (piano/trekkspill). Samme høst fortsatte Egil med samme orkester på Svaes Danseskole, hvoretter han begynte i Egil Monn-Iversens orkester.

Einar Stenberg dannet samtidig sitt ballroomorkester. Orkestret hadde gleden av å ha ansvaret for alle nasjonale og internasjonale mesterskap i selskapsdans i hele 10 år.Saksofonistene Arthur Strand og Rolf Nord var med-likeledes Edgar Vestgård trommer og Olav Risøe-bass.
Egil var også med i Kjell Johansens eksperimentband i perioden 1951&ndash;1953. Han spilte i *[[Rowland Greenberg]]s orkester* i 1952.

I 1954 reiste han til Sverige og også her stadfestet han sin posisjon som en fremragende trommeslager. Han spilte her med *[[Simon Brehm]]s orkester*. Samme år deltok han på sin debutplate *Cavalcade All Stars*. Etter det spilte han med Arne Domnérus i 30 år, Rune Öfvermans storband (fra 1956) og Harry Arnolds radioorkester (fra 1957). Et halvår i 1955 spilte han i Gardemusikken.

Jazz Incorporated, hans eget band, ble startet i 1974, som et fusion-band. Deretter tok de til seg mottoet «bebop is beautiful». De ga ut to plater *Live at Fasching* (1980) og *Walkin' on* (1981). Begge disse platene oppnådde utmerkelsen Gyllene skivan (1980 og 1982). 

Han har spilt med de fleste av Sveriges toppmusikere og en rekke internasjonale musikere. Han har deltatt i mange produksjoner, både plater og i TV- og radioprogram. Hans første egne plateutgivelse var LP-en *Samse tak* (1976) hvor både svenske og norske musikere deltok.

Fra 1970-tallet og utover underviste han i slagverk og gruppeimprovisasjon, i senere tid sammen med gruppa The Brazz Brothers.

## Priser
* 1989 *[[Jazzhus-prisen]]*
* 1993 *[[Buddyprisen]]*
* 1995 *[[Gammleng-prisen]]* i klassen jazz

## Referanser


## Eksterne lenker
* 
* 
* 
*  Biografi fra Jazzbasen.
*  Diskografi fra Jazzbasen.
Lago Todos Los Santos

**Lagos Todos Los Santos** er en innsjø i regionen Los Lagos i Chile. Innsjøen ligger øst for Lago Llanquihue i nasjonalparken Vicente Pérez Rosales. Mot vest ligger Andesfjellene. På nordsiden finner vi vulkanene Osorno, Cerro La Picada og Puntiagudo.

## Eksterne lenker
*
Sigurður Nordal

**Sigurður Nordal** (1886–1974) var en islandsk språk- og litteraturforsker, skribent og poet. 

Professor i Reykjavík fra 1918 og hovedredaktør for skriftserien Íslenzk fornrit fra 1933. Han var også redaktør for Studia Islandica 1937-1951 og Islands ambassadør i København fra 1951 til 1957. På Det islandske universitet (Háskóli Íslands) var han en innflytelsesrik læremester innenfor emnet islandske og nordiske studier, men Nordals innflytelse strakte seg utenfor akademia. Gjennom hele sitt liv spilte han en aktiv rolle i islandsk kulturdebatt og samfunnsliv.

I et essay av forfatteren Kristján B. Jónasson, der han diskuterte Nordals rolle som en kulturkritiker, hevder han at Nordals middelsalderstudier representerer selve nøkkelen til å forstå dannelsen av det moderne islandske samfunnet.

Han var den som vesentlig utformet teorien om at de islandske ættesagaene var litterære verk forfattet av individuelle forfattere, den såkalte bokprosateorien som for en stor del har avløst friprosateorien som den norske forskeren Knut Liestøl argumenterte interessant og innsiktsfullt for.

Nordal sto sterkt for synet at det ikke eksisterer noe avbrudd i islandsk litteratur. Hans forelesninger om emnet islandsk litteratur 1350-1750 beviser dette også til det fulle (utgitt i bokform). Før i tiden mente man at da sagaene var ferdigskrevet inntrådte det en lakune i islandsk litteratur, som først våknet til live igjen i det 18. århundre. Hans egne forelesninger viser, at dette standpunkt er uholdbart. I århundrene 1350-1750 så mangt et mesteverk forfattet på islandsk dagens lys  &mdash; denne tids litteratur er bare ikke så godt kjent i utlandet.

Nordals utgivekser av islandsk kulturarv er blitt benyttet som standardverk i de islandske læresteder. Til tross for at hans forskning og teorier stammer fra det tidlige 1900-tallet, nyter de fortsatt høy anseelse.

## Bibliografi
* «Íslenzk lestrarbok» 1750-1930 (1975)
* «Snorri Sturluson» (1973)
* «Um íslenzkar fornsögur» (1968)
* «Gráskinna hin meiri» (1962)
* «Rímur og lausavísur» (1959)
* «The Historical Element in the Icelandic Family Sagas» (1957)
* «Litteraturhistorie : Norge og Island» (1953)
* «Völuspá» (1952)
* «Sagnakver Skúla Gislasonar» (1947)
* «Þáttur af Ólöfu Sölvadóttur» (1945)
* «Flateyjarbók» (1944)
* «Íslenzk menning» (1942)
* «Hrafnkatla» (1940)
* «Sturla Þórðarson og Grettis saga» (1938)
* «Íslenzk lestrarbók» 1400-1900 (1931)
* «Gráskinna» (1928–1931)
* «Utsikt over Islands litteratur i det 19. og 20. århundre» (1927)
* «Völuspá : Vølvens spådom» (1927)
* «Völuspá gefin út med skýringum» (1923)
* «Snorri Sturluson» (1920)
* «Fornar ástir» (1919)
* «Om Olaf den helliges saga : en kritisk undersøgelse» (1914)
* «Orkneyinga saga» (1913–1916)
* «Mannlýsingar I-III», Almenna bókafélagið, Reykjavík, 1986
* «List og lífsskoðun I-III», Almenna bókafélagið, Reykjavík, 1987
* «Fornar menntir I-III», Almenna bókafélagið, Kópavogur, 1993
* «Samhengi og samtíð I-III»,  Almenna bókafélagið, Reykjavík, 1996

## Referanser


## Eksterne lenker
* Stofnun Sigurðar Nordals
* Sigurður Nordal (1886-1974) (engelsk)
* Tilgjengelige bøker av Nordal hos Nasjonalbiblioteket
Ingrid Jangaard Ousland

**Ingrid Jangaard Ousland**  (født 1932) er en norsk billedkunstner og tegner. 

Hun har utdannelse fra Statens håndverks- og kunstindustriskole i Oslo, fra Philadelphia og Paris. Hun arbeider i kull, pastell, akryl, akvarell og med grafikk. Mange års arbeid med bøker har resultert i et utall bokomslag og illustrasjoner til en rekke barnebøker og bildebøker. Ousland har hatt et stort antall separatutstillinger og er innkjøpt av bl.a.  Nasjonalgalleriet. Hun har også arbeidet aktivt i flere kunstnerorganisasjoner, bl.a. som formann i Tegnerforbundet. Hun har mottatt flere priser, deriblant Kulturdepartementets illustrasjonspris for barne- og ungdomsbøker i 1993. 

Ingrid Jangaard Ousland var gift med designeren og tegneren Odd Ousland (1931–2015). Hun er mor til formgiveren Ingeborg Jangaard Ousland, billedkunstner Turid Jangaard Ousland, illustratøren Bjørn Ousland og polfareren Børge Ousland. 

## Referanser
Peter Hallberg

**Peter Hallberg** (1916–1995) var en svensk filolog i norrøne studier, fra 1944 til 1947 svensk lektor og dosent ved Háskóli Íslands; dr. phil. i 1951 på en avhandling om «Natursymboler i svensk lyrik från nyromantikken till Karlfeldt»; fra 1951 dosent og fra 1975 professor i litteraturvitenskap ved Göteborgs universitet, Sverige. 

Peter Hallberg er kjent for sine studier over Halldór Laxness' forfatterskap i verker som «Halldór Kiljan Laxness» (1952), «Den store vävaren» (1954) og «Skaldens hus» (1956). Han har foruten adskillige vitenskapelige artikler om islandsk litteratur, bl.a. «Den isländska sagan» (1956) også skrevet «Den fornisländska poesien» (1962).

## Priser og utmerkelser
*  – Svenska Akademiens översättarpris
## Referanser
Skyldfolk

**Skyldfolk** er det samme som slektninger eller pårørende. Opphavet for uttrykket er første stavelse, skyld, fra norrønt *skyldr*, i betydningen «som man skylder å forsørge».

* Se slekt, familie og ætt.

## Referanser
Magellanstredet

**Magellanstredet**, eller **Magellansundet** (spansk: *Estrecho de Magallanes*), er et strede helt sør i Sør-Amerika. Det skiller det søramerikanske fastlandet fra øygruppen Ildlandet. Stredet med begge bredder tilhører i sin helhet Chile. Navnet stammer fra oppdagelsesfareren Ferdinand Magellan.

Sundet er den viktigste naturlige passasjen mellom Stillehavet og Atlanterhavet, men anses å være vanskelig å navigere gjennom, på grunn av det ugjestmilde og regnfulle klimaet og at passasjen er relativt trang med flere øyer og grunner. Ved sundet ligger også Kapp Froward som er det søramerikanske fastlandets sydligste punkt.

Frem til Panamakanalen ble åpnet i 1914 var ofte Magellanstredet den eneste sikre måten å seile mellom Atlanteren og Stillehavet på, idet fartøyene ble skjermet fra Sørishavets villskap av Ildlandet i sør og kontinentet i nord. Passasjen var sikrere enn Drakestredet, som er havavsnittet mellom Kapp Horn og Antarktis. Drakestredet er ekstremt turbulent og uforutsigelig, og isfjell forekommer ofte. Frem til Panamakanalens tid var Magellanstredet foretrukket av dampskip, mens Drakestredet var den vanligste passasjen for seilfartøy som hadde det vanskeligere i trange farvann.

Sundets østre åpning ligger i den brede bukten ved grensen mellom Chile og Argentina. I vest er det flere åpninger.

Ferdinand Magellan var den første til å seile gjennom sundet. Det skjedde i 1520, under hans verdensomseiling. Da Magellan seilte inn i sundet den 1. november, ble det kalt *Estreito de Todos los Santos* («Alle helgenssundet», etter den katolske liturgiske festdagen det skjedde på).

Av frykt for at Storbritannia skulle okkupere den viktige skipsruten, tok Chile sundet i besittelse 23. mai 1843.

På nordkysten av sundet ligger byen Punta Arenas, en av de sørligste byene på det søramerikanske kontinentet.


Strait of Magellan by Jodocus Hondius.jpg|Gammelt nederlandsk kart over stredet. Sundet er oppkalt etter Ferdinand Magellan som seilte gjennom det i 1520.
NaoVictoria.JPG|Replika av Ferdinand Magellans «Nao Victoria» i byen Punta Arenas
Commerson's dolphins (Cephalorhynchus commersonii) in the Strait of Magellan.jpg|Commersondelfiner lever i stredet
US Navy 040621-N-6536T-066 The Nimitz-class aircraft carrier USS Ronald Reagan (CVN 76) cruises through the Straits of Magellan.jpg|USS «Ronald Reagan» i Magellanstredet


## Eksterne lenker
*
Spelt

**Spelt** eller **dinkel** (*Triticum spelta*) er en kornart i hveteslekten av grasfamilien, nært beslektet med hvete. Man anser den i dag for å være en hybrid mellom urhvetesortene emmer (*Triticum dicoccon*) og einkorn (*Triticum monococcum*).

Spelt har sin opprinnelse i Midtøsten. Spelt var tidligere en svært viktig kornsort, og har vært dyrket i Norden i mer enn 4500 år. Spelten tapte etterhvert terreng til den mer kostnadseffektive hveten, som normalt gir tre til fire ganger mer korn per m² enn spelt. Spelt regnes som en av de opprinnelige kornartene og regnes derfor som mindre foredlet enn dagens moderne hvetesorter. Det er stor variasjon mellom de enkelte speltsortene. Foredling av enkelte speltsorter og kryssing med moderne hvetesorter har økt avlingspotensialet, men også gjort disse sortene mere lik dagens hvetesorter. Sorter som Schwabenspelz, Alkor og Hubel er foredlete speltsorter mens sortene Oberkulmer Rotkorn og Ebners Rotkorn er opprinnelige, uforedlete sorter. Oberkulmer Rotkorn og Ebners Rotkorn siste er sortene som dyrkes i Norge i dag.

Spelt skiller seg fra hvete ved at strået er lengre og at aksspindelen bryter sammen ved tresking. Agnene holder kornene sammen i småaks slik at spelt må avskalles for å kunne males.

Spelt er noe mer hardfør enn hvete. Den gir betydelig mindre avling (rundt 30 prosent) av hva moderne hvetesorter gir. Spelten er derfor mer nøysom og klarer seg bedre på mindre næring og er derfor godt egnet til økologisk dyrking.

Spelt har et høyere proteininnhold enn vanlig hvete. Det påstås også at spelt har  høyere innhold av sporstoffene magnesium, sink, jern og kobber. Helsedirektoratet skriver via matportalen.no: «Analyser som sammenligner næringsinnholdet av spelt med vanlig hvete gir foreløpig ikke noe klart svar på om spelt har et bedre næringsinnhold enn vanlig hvete. Noen analyser viser høyere innhold av visse mikronæringsstoffer i spelt, som for eksempel jern, sink og kobber, men forskjellene er ikke store og heller ikke gjennomgående i alle analyser. Næringsinnholdet i det ferdige melet er avhengig av mange faktorer, som for eksempel værforhold, dyrkingsmåte, malemetode og hvor grovt melet er. Valg av hvetesort er mindre utslagsgivende.»

Spelt inneholder gluten, som vanlig hvete, og kan derfor ikke spises av folk med cøliaki. Proteinsammensetningen skiller seg fra vanlig hvete, og spelt kan derfor i noen tilfeller spises av folk med hveteintoleranse.

Speltmel har litt andre bakeegenskaper enn hvetemel. Speltmel tåler litt mindre elting enn hvetemel, og det er også litt annen vannløselighet for speltmel. Ettersom spelt tar opp væsken senere enn hvete, må man ha litt mer klissete deig når man baker med speltmel.  


Fil:Illustration_Triticum_spelta0.jpg|Speltkorn (figur C og D) framstilt i tysk flora fra 1885)
Fil:Spelt.jpg|Grønne, umodne aks av spelt


## Referanser




## Eksterne lenker
*
Kompassrose

**Kompassrosen** er en inndeling av sirkelen i et visst antall sektorer, gjerne 8, 16 eller 32, som ble anvendt i forbindelse med bruk av magnetkompasset til sjøs. Kompassrosen var da tegnet inn eller *konstruert* på et *kort* som en la under magnetnålen. Når magnetnålen så kom til ro, visste man at den pekte mot nord, og ved å dreie på kompassrosen, kunne en lese av den kursen en skulle seile i forhold til nord. Kompassrosen var inndelt i *streker*.  På engelsk brukes betegnelsen *compass rose* eller *compass card*. 

En kompassrose kan også være hugget inn i fjell, som et navigasjonshjelpemiddel. Slike kompassroser er hugget inn i mange heier langs kysten, f.eks. i Ulvøysund i Lillesand kommune, Bjorøya i Grimstad kommune, Mærdø i Arendal og Østre Bolærne i Færder kommune. En antar at slike roser kan være brukt i fobindelse med losing. Siden den magnetiske nordpol endres årlig, kan man regne seg fram til hvor mange grader slike innhuggede kompassroser avviker fra dagens nord. Da kan man forsøke å datere rosen. 
## Referanser


## Se også
*Navigasjon
*Misvisning
*Solur
*Vindrose
Kromatofor

**Kromatoforer** er pigmentkorn som hos plantene kan delta i fotosyntesen.
Hos dyr pigmenterte strukturer som brukes ved fargeendringer, f.eks. fargeskifte hos kameleoner eller blekkspruter. De ulike typer kromatoforer trekker seg da vekselvis sammen eller utvider seg, og resulterer i forskjellige farger på overflaten.
Oslo Internasjonale Poesifestival

**Oslo Internasjonale Poesifestival • OIPF** var to litterære arrangementer som ble avholdt i Oslo. Den første fra 14. til 16. juni 1985 hadde tittelen «Fra Shamanisme til High-Tech»", og den neste, 14.&ndash;20. august 1986 bar tittelen «Verden i Oslo – Oslo i Verden».

Poesifestivalen skapte oppmerksomhet i Norge og utlandet. En rekke poeter, forfattere og vitenskapsmenn deltok. Albert Nordengen åpnet festivalene og Åse Kleveland var konferansier. Et stort lerret ble hengt opp mellom Oslo rådhus to tårn, der det ble vist laserprojeksjoner. Initiativtager var opprinnelig forfatteren Olav Angell, og Axel Jensen ledet festivalen fra sitt skip «Shanti Devi», som lå fortøyd ved Aker Brygge. Selve bryggeområdet var nedlagt, og dagens bygningsmasse var ennå ikke kommet på plass, slik at festivalen hadde hele området til disposisjon.

Sponsorer var blant annet DnC ved Leif Terje Løddesøl, Oslo kommune ved ordfører Albert Nordengen, Utenriksdepartementet ved ekspedisjonssjef Knut Sverre, Hertz og SAS. Begivenheten foregikk på Oslo Konserthus, Waterfront, Nordraak, Aker Brygge, Nationaltheatret og Karl Johan.

Deltakere var blant andre:

Forfatteren Axel Jensen var styreformann i OIPF i 1985 og 1986. I komiteene var også:

## Referanser
Philip Øgaard

**Philip Remi Øgaard** (født 1948) er en norsk filmfotograf som har mottatt flere priser for sitt arbeid.

Han har fotografert et trettitalls filmer siden 1983, og er blant Norges mest fremtredende innen sitt fag.

Han er utdannet ved Central Academy i London. Under Amandaprisutdelingen 2019 ble han tildelt Amandakomitéens Gullklapper. 

## Filmografi
* 1983: *[[Åpen framtid]]*
* 1985: *[[Deilig er fjorden!]]*
* 1985: *[[Adjø solidaritet]]*
* 1986: *[[Drømmeslottet]]*
* 1988: *[[Hotel St. Pauli]]*
* 1988: *[[Sweetwater]]*
* 1990: *[[En håndfull tid]]*
* 1990: *[[Smykketyven]]*
* 1990: *[[Døden på Oslo S (film)|Døden på Oslo S]]*
* 1990: *[[Svampe]]*
* 1991: *[[Kvitebjørn Kong Valemon (film)|Kvitebjørn Kong Valemon]]*
* 1993: *[[Giftige løgner (film)|Giftige løgner]]*
* 1993: *[[Telegrafisten]]*
* 1993: *[[Høyere enn himmelen]]*
* 1995: *[[Kjærlighetens kjøtere]]*
* 1997: *[[Hotell Oslo]]* (TV-serie)
* 1998: *[[Glassblåserens barn (film)|Glassblåserens barn]]*
* 1998: *[[En dag til i solen]]*
* 1998: *[[1732 Høtten]]*
* 1999: *[[Fomlesen i kattepine]]*
* 2000: *[[Aberdeen (film)|Aberdeen]]*
* 2002: *[[Grabben i graven bredvid]] – om kjærlighet, kjøttboller og en kirkegård*
* 2003: *[[Salmer fra kjøkkenet]]*
* 2003: *[[Jonny Vang]]*
* 2003: *[[Lille frøken Norge]]*
* 2004: *[[Andreaskorset]]*
* 2004: *[[Min misunnelige frisør]]*
* 2005: *[[Kim Novak badet aldri i Genesaretsjøen]]*
* 2006: *[[Gymnaslærer Pedersen]]*
* 2007: *[[Irene Huss – Tatovert torso]]*
* 2007: *[[Irene Huss – Den knuste tang-hesten]]*
* 2008: *[[Kautokeino-opprøret (film)|Kautokeino-opprøret]]*
* 2008: *[[I et speil i en gåte]]*
* 2009: *[[Nord (film)|Nord]]*
* 2009: *[[Wallander – Tyven]]*
* 2009: *[[Wallander – Cellisten]]*
* 2010: *[[En helt vanlig dag på jobben]]*
* 2010: *[[En ganske snill mann]]*
* 2017: *[[Okkupert]]*, sesong 2
* 2019: *[[Kraftidioten|Cold Pursuit]]*
* 2018: *Det som göms i snö*
* 2019: *[[Beforeigners]]*

## Priser og utmerkelser
* 1988: Filmkritikerprisen fra Norsk Filmkritikerlag for *Hotel St. Pauli* og *Sweetwater*
* 1990: Aamot-statuetten, *[[FILM&KINO]]*s ærespris
* 1998: Guldbaggen for beste foto fra Svenska Filminstitutet for *Glassblåserens barn*
* 2000: Bronsefrosk ved Camerimage-festivalen, Polen, for *Aberdeen*
* 2003: Pris for beste filmfotograf ved Valladolid internasjonale filmfestival, Spania, for *Salmer fra kjøkkenet*
* 2008: Amandaprisen for beste filmfoto for Kautokeinoopprøret
* 2019: Amandakomitéens gullklapper

## Referanser


## Eksterne lenker
* 
* snurrfilm.no
RG-12

**RG-12** er et sørafrikansk pansret personellkjøretøy med fire hjul, utviklet av TFM, som også er ansvarlig for Casspir.  Det produseres nå av Land Systems OMC (en underavdeling av BAE Systems) i Sør-Afrika.  De første produksjonsmodellene sto klare i 1990.

Kjøretøyet var opprinnelig beregnet på å brukes av politistyrker, men en rekke varianter har blitt tatt fram for private og militære kunder i tillegg.  Over 700 er i tjeneste med fler enn åtte land.

Pansringen skal være i stand til å stå i mot 5,56×45 mm ammunisjon (en vanlig kaliber i bruk over store deler av verden).

## Varianter
* RG-12 CAT &ndash; med motor fra Caterpillar
* RG-12 Command Vehicle &ndash; kommandovogn
* RG-12 Mk2 &ndash; forbedret variant med blant annet blokkeringsfrie bremser, bedre klimaanlegg
Valkyr

**Valkyr** er et britisk pansret personellkjøretøy med fire hjul, utviklet av Vickers Defence Systems.  Det ble utviklet på 1980-tallet og to stykker ble levert til Kuwait før landet ble invadert av Irak.

## Eksterne lenker
*http://www.army-guide.com/eng/product4399.html
Helhodefisker

* *[[Callorhinchus]]*
** *[[Callorhynchus atlanticus|C. atlanticus]]*
* havmusfamilien
* *[[Harriotta]]*
* *[[Neoharriotta]]*
* *[[Rhinochimaera]]*

**Helhodefisker** (Chimaeriformes) er en underklasse av bruskfisk, som omfatter et fåtall arter. Navnet «helhode» henviser til at de, i motsetning til øvrige bruskfisk som haier og skater, har overkjeven sammenvokst med hodeskallen, slik at de danner et sammenhengende skalletak. gjellene er dekket av et enkelt gjellelokk. Dets latinske navn er inspirert av det greske fabeldyret chimera, som er en blanding av løve, geit og slange.

## Levevis
### Levested
De regnes for å være en svært, rundt 300 millioner år, gammel gruppe. Gruppen er utelukkende marin, og finnes vanligvis på dypere vann.

### Formering
Forplantningen foregår på samme måte som hos de resterende bruskfisk, med en indre befruktning der hannens analfinner fungerer som paringsorgan. De legger temmelig store egg i hornkapsler. I motsetning til andre bruskfisk har de ingen felles kloakkåpning, produkter fra tarmen og nyrene har hver sin åpning. Hannene har et sekundært kjønnsorgan i panna, som stikker opp og fram.

### Hodeskalle og gjeller
Overkjeven er fastvokst til kraniet, derav navnet helhodete fisker. Tre gjellespalter som er dekket av et gjellelokk. De har ingen sprøytehull slik som hos haier og rokker. Store øyne med iriserende grønt tilpasset svakt lys på store dyp.
Vann tas inn i munnen gjennom en kanal dannet av nesegropene.

Unge individer har svakt utviklete hudtenner på kroppen, voksne individer har naken hud, med unntak av hannens karakteristiske hefteorgan på hodet som benyttes under paring. Fiskene mangler egentlige tenner men har sammenvokste munnplater som skiftes sjelden og som vokser kontinuerlig. Et par i underkjeven og to par i overkjeven.

### Kropp
Artene benytter hovedsakelig sine forstørrete brystfinner til å svømme, den lange og piskelignende halen har svakt utviklet muskulatur. Dette gjør dem til relativt sakte svømmere. Som hos andre bruskfisk består finnestrålene av hornstoff.

Fordøyelsessystemet er enkelt og magesekk mangler. Ribbein mangler og ryggstrengen beholdes gjennom hele livet. Den er omgitt av tynne ringer, men mangler egentlige ryggvirvler. De mangler også Leydigs organ og det epigonale organ, organer man kun finner hos bruskfisker.

## Referanser




## Eksterne lenker
*
Eberhard Spiller

**Eberhard Spiller** (født 7. mai 1905, død 10. april 1940 på Hamar) var en tysk offiser som deltok i den tyske operasjonen mot Norge under andre verdenskrig.

Spiller var hauptmann og stasjonert som flyattaché på den tyske ambassaden i Oslo og ledet den tyske jakten på regjeringen og kongefamilien i aprildagene 1940. Han ble hardt skadet i forbindelse med kampene på Midtskogen natt til 10. april og døde på sykehus samme dag.

Eberhard Spiller ankom Oslo i oktober 1939, offisielt som flyattaché, men var en agent knyttet til de tyske fallskjermstyrkene. I slutten av februar 1940 ble han kalt til Berlin for å motta  ordrer i forbindelse med Operasjon Weserübung &ndash; invasjonen av Danmark og Norge. Han fikk i oppgave å skaffe informasjon om det norske luftforsvaret, flyplassene og forsvarsinstallasjoner. Spiller skulle også skaffe opplysninger om de norske statsmaktene, og da spesielt kongen. Til dette formålet holdt han flere store mottakelser, den største med over 200 gjester.

Den siste middagen holdt han kvelden 8. april. Han hadde instrukser om å være på Fornebu kl. 05.15 neste morgen for å ta imot et slipp av tyske fallskjermstyrker. Dette droppet ble kansellert og fallskjermjegerne havnet i stedet i Danmark.

Etter diverse mellomspill fikk Spiller kommandoen over et fallskjermjegerkompani med oppdrag å ta til fange kongen. Tyskerne fikk melding om at konge og regjering befant seg på Hamar. Klokken 17.00 begav Spiller og kompani seg nordover i fire kaprede busser, en norsk militærlastebil og Spillers private bil. Framme i Hamar fant Spiller ut at kongefamilien hadde flyktet videre til Elverum og tyskerne fortsatte etter dem. Kl. 01.30 natt til 10. april kjørte tyskerne inn i veisperringen på Midtskogen, og Spiller ble hardt såret i kamp med norske styrker. Han ble kjørt til Hamar sykehus, men døde av skadene kl. 12.30 samme dag.

## Litteratur
*
VXB-170

**VXB-170** er et fransk pansret personellkjøretøy med fire hjul, utviklet av Société  des Automobiles Berliet.  Det ble utviklet på 1960-tallet og er i tjeneste med flere politi- og militærstyrker.

## Kilder
* *Jane's Armour and artillery 1997-98*, ISBN 0-7106-1542-6
BLR

**BLR** (spansk: *Blindado Ligero de Ruedas*), også kjent som **Pegaso BLR 3545**, er et spansk pansret personellkjøretøy med fire hjul, utviklet av ENASA.  Det er i tjeneste med flere politi- og militærstyrker.

## Kilder
* Vu's Military Pages
TABC-79

**TABC-79** er et rumensk amfibisk pansret personellkjøretøy med fire hjul.

## Se også
* TAB-77 – bruker en del felles komponenter

## Eksterne lenker
* Military-today.com: TABC-79  (engelsk)
TM-170

**TM-170** er et tysk amfibisk pansret personellkjøretøy med fire hjul, opprinnelig utviklet av Thyssen-Henschel som nå er en del av Rheinmetall Landsysteme.  Den ble utviklet i 1978 og er i tjeneste med flere politi- og militærstyrker, blant annet i Tyskland og Kuwait.

## Beskrivelse

TM-170, som er basert på Mercedes-Benz Unimog, har et skrog konstruert i sveiset stål som gir beskyttelse mot riflekalbrede prosjektiler og granatsplinter, og har plass til 10 fullt utstyrte soldater. Fremdrift i vannet gis av hjulene, men vognen kan utstyres med vannjetmotorer som gir en toppfart på opptil 9&nbsp;km/t.

Vognen brukes ofte uten noen bestykning, men kan utstyres med forskjellige alternativer som for eksempel et 7,62&nbsp;mm maskingevær eller et tårn med 20&nbsp;mm kanon. Annet tilleggsutstyr inkluderer vinsj og doserblad.

## Referanser

* 

*
UR-416

**UR-416** er et tysk pansret personellkjøretøy med fire hjul, utviklet av Thyssen Henschel.  Det ble utviklet på 1970-tallet og er i tjeneste med flere militærstyrker.
PSZH-IV

**PSZH-IV** er et ungarsk amfibisk pansret personellkjøretøy med fire hjul.  Det ligner litt på det sovjetiske oppklaringskjøretøyet BRDM-2, men har ikke hjulene under buken.
Type 6614

**Type 6614** er et italiensk amfibisk pansret personellkjøretøy med fire hjul, utviklet av Fiat og OTO Melara.  Det er i tjeneste med flere politi- og militærstyrker.
GKN-Sankey AT105 Saxon

**GKN-Sankey AT105 Saxon** er et britisk pansret personellkjøretøy med fire hjul produsert av GKN-Sankey. Den ble produsert fra 1976 og har i tillegg til den britiske hær blitt solgt til blant annet Bahrain, Kuwait, Malaysia og Oman.

Saxon ble tatt fram for å være et enkelt og billig pansret kjøretøy for å bringe fram forsterkninger til British Army of the Rhine, de britiske styrkene i Vest-Tyskland under den kalde krigen.  Det kan holde høy hastighet på vei, og har mange felles deler med kommersielle lastebiler.  En rekke politistyrker har også brukt Saxon.

## Eksterne lenker
* ArmyRecognition.com: Tekniske data (fransk)
Shorland armoured car

**Shorland** er en panserbil laget på oppdrag for Royal Ulster Constabulary, møtene for å designe kjøretøyet begynte tidlig på 1960-tallet.

**Shorland S 55** er et britisk pansret personellkjøretøy med fire hjul, utviklet av Short Brothers fra Belfast. Det ble utviklet tidlig på 1970-tallet og er i tjeneste med flere militærstyrker.

Kjøretøyet er mekanisk basert på Land Rover-komponenter.
Humber FV1611

**Humber FV1611** er et britisk pansret personellkjøretøy med fire hjul.  Det var kjent uformelt som *pig* (gris).  Det ble utviklet tidlig på 1950-tallet og var i tjeneste med britiske og maltesiske styrker.

Kjøretøyet er mekanisk basert på lastebilkomponenter fra FV1600, som var i tjeneste på den tiden.

Varianter inkluderer **FV1612**, som var en kommunikasjons/kommandovogn, ambulanseversjonen **FV1613** og panserjegeren '''FV1620 Hornet'''.

## Eksterne lenker
*
Cadillac Gage Commando Ranger

**Cadillac Gage Commando Ranger** er en serie amerikanske pansrete personellkjøretøyer med fire hjul.  Det ble utviklet sent på 1970-tallet og finnes i flere varianter.  Det er i tjeneste i USA og Luxembourg.  På høyden hadde det amerikanske luftforsvaret over 700 i tjeneste, hvor de ble kalt **Peacekeeper**.  

Rangers/Peacekeepers ble produsert tidlig på 1980-tallet på en Dodge 200 eller Dodge Ram pickup-ramme, samme som CUCV.  En oppdatert versjon kalt Peacekeeper II ble senere markedsført.  Denne var basert på rammen fra en Ford F-350.  Mange av kjøretøyene endte opp hos forskjellige politistyrker sine SWAT-avdelinger.

Kjøretøyet har skyteskår rundt 270°, og mulighet for et tårn med et M60 maskingevær på taket.  Opprinnelig hadde det en 5,9 liter Mopar-motor, som senere ble erstattet med en 5,2 liter etter som det var problemer med den førstnevnte.
MOWAG MR 8

**MR 8** er et sveitsisk pansret personellkjøretøy med fire hjul, utviklet av MOWAG.  Det ble utviklet på 1950-tallet på privat initiativ av MOWAG.  Det ble så testet og tatt i tjeneste med tysk politi og grensevakter.  Bussing og Henschel lisensproduserte rundt 600 kjøretøyer i Tyskland.  I tysk tjeneste ble MR 8 senere erstattet av Thyssen-Henschel TM 170.

MR 8 har et mannskap på to og kan ta med fem ekstra passasjerer.  Vognføreren sitter framme til venstre med vognkommandøren på sin høyre side.  Motoren er montert bak til venstre.

## Varianter
;MR 8-01 SW 1: *Geschutzer Sonderwagen 1* eller **Kfz 91** er en ubestykket variant for tyske grensevakter.
;MR 8-01 SW 2: *Geschutzer Sonderwagen 2* er en variant for tyske grensevakter bestykket med en 20 mm maskinkanon i et enmanns tårn.

## Kilder
* Foss, Christopher; *Jane's AFV Recognition Handbook*, Jane's, ISBN 0-7106-1043-2
Sabine Völker

**Sabine Völker** (født 11. mai 1973 i Erfurt) er en tysk tidligere skøyteløper.

## Meritter
:Junior-VM
::1991 &ndash; bronse
::1992 &ndash; sølv

:VM enkeltdistanser:
::1997 &ndash; sølv på 500 meter
::2001 &ndash; sølv på 1000 meter
::2005 &ndash; gull i lagtempo (sammen med Daniela Anschütz og Anni Friesinger)

:Sprint-VM:
::1998 &ndash; sølv
::1999 &ndash; bronse
::2005 &ndash; bronse

:OL 2002
::Sølv på 1000 og 1500 meter, bronse på 500 meter

:OL 2006
::Gull i lagtempo

## Personlige rekorder

## Referanser




## Eksterne lenker
* 

*
Gretha Smit

**Grietje «Gretha» Smit** (født 20. januar 1976 i Rouveen) er en nederlandsk tidligere skøyteløper.

Smit vant overraskende sølvmedaljen på 5000 meter under OL 2002 i Salt Lake City. Før denne sesongen hadde hun ikke deltatt i konkurranser på bane på flere år, hun begynte ikke å trene igjen før de nederlandske uttakingsløpene sent i 2001.

I årene før 2002 hadde hun gjort det meget godt i maraton på skøyter. Hun ble nederlandsk maratonmester på naturis i 1995, 1998, 2000 og 2001, og på kunstis i 1999, 2000 og 2001. Under det sist avholdte Elfstedentocht i 1997, kom hun på andreplass. Hun vant også det alternative Elfstedentocht – arrangert i Finland – i 1998, 2000 og 2001.

Gretha Smit er en yngre søster til Jenita Hulzebosch-Smit. Gretha Smit var tidligere gift med skøyteløperen Miel Rozendaal.

## Personlige rekorder

## Referanser




## Eksterne lenker
*
AMX-10P

**AMX-10P** er et fransk amfibisk stormpanservogn med 20&nbsp;mm maskinkanon.  

Vogna har plass til ni infanterister og har et mannskap på tre.  Fremdriften i vannet er med vannjet.  

I 2005 ble en kontrakt gitt på 50 millioner euro for oppgradering av 108 AMX-10P til AMX-10PICV, nok til to regimenter.  Oppgraderingene skal gjøres i perioden 2006-2008, og er en mellomløsning fram til GIAT Industries VBCI (fransk: *Véhicule Blindé de Combat d'Infanterie*) hjulgående kjøretøyer blir levert. Oppgraderingen omfatter bedre pansring, modifikasjoner til rampen bak, nye torsjonsstaver i hjulopphenget og kraftigere girkasse.

Vogna er eller har vært i bruk i Frankrike, De forente arabiske emirater, Hellas, Indonesia, Qatar, Saudi-Arabia og Mexico.

## Varianter
;AMX-10P: Milan eller HOT panservernmissiler
;AMX-10P/Milan: To Milan-launchere
;AMX/HOT: Tårn med fire HOT-launchere
;AMX-10 TM: Trekker RT-61 120 mm bombekaster
;AMX-10 PAC 90: Panservern-/ildstøttevariant med 90 mm kanon 
;AMX-10P Marine: Bedre amfibiske egenskaper, enten 12,7 mm mitraljøse, 25 mm maskinkanon eller 90 mm kanon
;AMX-10 PC: Kommandovogn
## Litteratur
* Christopher F. Foss. *Jane's World Armoured Fighting Vehicles* (1976 ed.). Macdonald and Jane's Publishers Ltd. pp. 213–216. ISBN 0-354-01022-0. 
* Christopher F. Foss. *Jane's Tanks and Combat Vehicles Recognition Guide* (2000 ed.). Harper Collins Publishers. pp. 142–145. ISBN 978-0-00-472452-2. 
* O'Malley, T.J. (1996). *Fighting Vehicles: Armoured Personnel Carriers & Infantry Fighting Vehicles*. Mechanicsburg: Stackpole Books. pp. 322–342. ISBN 978-1-85367-211-8. 

## Eksterne lenker
*
Buffel

**Buffel** er et sørafrikansk minebeskyttet kjøretøy med fire hjul.  Det ble satt i tjeneste på 1970-tallet, og ble brukt for eksempel i konflikten i Angola.

## Varianter
;Buffel: Den opprinnelige varianten.
;Buffel Mk 1: Forbedret motor og frontfanger.
;Log Buffel: Lasteutgave.
;Moffel: Med åpent lasterom.
;Unicorn: Variant produsert i Sri Lanka.
;Unibuffel: Srilankisk variant av Mk 1 med motor fra Tata Motors.
;Buffel Mk IIA/B: Overhalte Mk 1 med innelukket mannskapsrom, dør bak og store skuddsikre vinduer på sidene og bak.
;Bulldog: Basert på lastebilen SAMIL 20 med førerplassen til høyre.
;Rhino: En videreutvikling av Bulldog med føreren fullstendig innelukket i mannskapsrommet.

## Eksterne lenker
Casspir

**Casspir** er et sørafrikansk minebeskyttet kjøretøy med fire hjul. Det er usedvanlig godt beskyttet mot landminer for et kjøretøy i sin klasse.

Kjøretøyet ble brukt i gatene i Sør-Afrika under apartheid-regimet for å bryte opp protester.

## Eksterne lenker
*
FV103 Spartan

**Spartan** er et britisk pansret personellkjøretøy med beltedrift, som er en del av CVR(T)-familien. Det er kjent som FV103 i det britiske forsvaret. Lastekapasiteten er på bare fire eller fem fotsoldater, noe som reflekterer dets rolle i å frakte lag av spesialister, som for eksempel panservernlag eller ingeniørlag, rundt på slagmarken.

## Eksterne lenker
Igor Malkov

**Igor Aleksejevitsj Malkov** (russisk Игорь Алексеевич Малков, født 1965) er en tidligere skøyteløper fra Sovjetunionen. Malkovs spesialitet var de lange distansene. 

Malkovs navn forbindes med to svært jevne dueller mot svenske Tomas Gustafson under OL 1984 i Sarajevo. Etter å ha måttet nøye seg med sølv på 5000 meter, bare to hundredels sekund etter Tomas Gustafson, kunne Malkov trekke det lengste strået på 10&nbsp;000 meter, da han slo Gustafson med fem hundredeler. 

I mars 1984 satte Malkov verdensrekord på 10&nbsp;000 meter med tiden 14.21,51. Tidligere samme vinter fikk han registrert en tid på under 14 minutter, men denne tiden ble ikke godkjent som verdensrekord av det internasjonale skøyteforbundet (ISU). 

## Personlige rekorder

## Referanser


## Eksterne lenker
* 
*  Igor Malkov på Jakub Majerski's Speedskating database (Adelskalender distanser og sammenlagt)
*  Igor Malkov på The-Sports.org (mesterskaps- og noen verdenscup-resultater)
* 
* 
*
Pavel Pegov

**Pavel Georgijevitsj Pegov** (russisk Павел Георгиевич Пегов, født 29. november 1956 i Moskva) er en russisk tidligere skøytesprinter. Han representerte Sovjetunionen.

Under sprint-VM 1983 i Helsingfors, Finland kom han på andreplass, bak japaneren Akira Kuroiwa. I mars 1983 forbedret han Jevgenij Kulikovs verdensrekord på 500 meter to ganger. 25. oktober gikk han på 36,68, og neste dag forbedret han rekorden til 36,57. Samme helg satte han en legendarisk verdensrekord på  meter med tiden 1.12,58, og ble dermed den første som gikk under 1 minutt og 13 sekunder. Rekorden ble stående i 10 år.

Pegov startet sin karriere som allround-løper, med 6.-plass i det nasjonale mesterskapet i 1978 som beste resultat. Han hadde respektable personlige rekorder på de lengste distansene, og allerede ved utgangen av 1979-sesongen lå han på 16.-plass på Adelskalenderen. Etter sine sprintrekorder lå han fortsatt som nummer 25 etter sesongen 1984.

1983 var Pegovs eneste virkelig store sesong, og han la opp som aktiv løper i 1985.

## Personlige rekorder

## Referanser




## Eksterne lenker
* 
*  Pavel Pegov på www.ISU.html.infostradasports.com
*  Pavel Pegov på Jakub Majerski's Speedskating database (Adelskalender distanser og sammenlagt)
*
Johnny Höglin

**Hans Johnny Höglin** (født 1943) er en svensk tidligere skøyteløper. Han vant en overraskende gullmedalje på  meter under OL 1968 i Grenoble, tre tidels sekund foran Fred Anton Maier.

## Personlige rekorder

## Referanser




## Eksterne lenker
* 
* 
*
Ford Trimotor

**Ford Trimotor** var et tremotors sivilt transportfly, konstruert av William B. Stout, hos Henry Ford. Flyet hadde mange fellestrekk med Fokkers  Model 5-AT og ble produsert fra 1926 av Henry Ford. Produksjonen av flyet pågikk frem til 1933. I løpet av denne tiden ble det produsert 198 eksemplarer. Det ble et populært fly, også som militærmaskin, og ble solgt over hele verden. I motsetning til Fords berømte biler, så produserte han ikke selv motorene. Den senere modellen (5-AT) hadde de sterkere Pratt & Whitney motorene. Flyet hadde et skrog av korrugert aluminium (bølgeblikk), som også ble benyttet på Ju 52. På samme måte som for Fords biler og traktorer så var Ford Trimotor fornuftig konstruert og relativt rimelig og pålitelig for sin tid. Den raske utviklingen som fly gjennomgikk på den tiden gjorde imidlertid at Ford Trimotor relativt raskt ble utdatert. Den overlegne Douglas DC-2 ble konstruert i 1932 og fløy for første gang 17. desember 1932. Dette flyet ble så populært at Ford mistet interessen for videre satsing på utvikling og produksjon av fly. Det skulle imidlertid ikke bli Fords siste innsats i flyproduksjon. Under den andre verdenskrig bygget han den største flyfabrikk i verden og produserte tusenvis av B-24 «Liberator» bombefly. De var likevel konstruert av andre.

* Ford Trimotor har vunnet legendarisk status. Det var arbeidshesten for flyselskapene på den tiden. Det ble brukt av polfarere og andre oppdagere, Richard Byrd kjøpte en Fokker («Josephine Ford») for sin 15 timer lange (senere kontroversielle) tur over / (i retning) Nordpolen i 1926.
* Det var en Ford av en forbedret konstruksjon («Floyd Bennet») som Bernt Balchen førte for Richard Byrd over Sydpolen 19. november 1929.
* Det er 18 kjente Ford Tri-motorfly på muséer i USA. Ytterligere to er flyvedyktige og benyttes ved spesielle anledninger, til filmopptak, ved flystevner o.l.

## Museums og veteranfy
Det finnes i dag 18 gjenværende Trimotor, flere med gyldig luftdyktighetsbevis. Et eksemplar malt i Transcontinental Air Transports farger finnes i Florida og benyttes ofte til rundflyvninger.

## Referanser


## Eksterne lenker
* Mer om Ford Trimotor
Hansnes

**Hansnes** er et tettsted og administrasjonssenteret i Karlsøy kommune i Troms. Tettstedet ligger på nordøstsida av Ringvassøya, ytterst i Langsundet, og har  innbyggere per 1. januar . Hansnes ligger omtrent 60 kilometer nord for Tromsø sentrum, cirka en time med bil.

Hansnes har butikker, bensinstasjon, kafé, overnattingsmulighet, båthavn, legesenter, kirke, skole, barnehage og sykehjem. Fra Hansnes er det fergeforbindelse med Vanna, Reinøya og Karlsøya. Ringvassøya har fastlandsforbindelse via Kvalsundtunnelen langs fylkesvei 863 som går fra Kvaløysletta i Tromsø kommune. 

File:Hansnes Ringvassøya Ferry pier (fergeleie kai) Church (kirke) Langsundet etc. Karlsøy kommune Troms Norway 2019-05-06 7839.jpg|Hansnes på Ringvassøya


File:Hansnes Ringvassøya MF Helgøy (1978) car ferry (bilferge) Ferry pier (fergeleie kai) Langsundet view towards Reinøy Karlsøy kommune Troms Norway 2019-05-06 distorted panoramic IMG 8102.jpg|Fergeleiet for trafikken på fylkesvei 863 med Reinøya på motsatt side av Langsundet.
File:Ringvassøy kirke (church) Hansnes, Karlsøy kommune, Troms Architect Nils Toft 1977 (Blue sky, snow on ground, early spring) View towards ferry (ferge) Langsundet Reinøya 2019-05-06 distorted panoramic 8171.jpg|Utsyn fra Ringvassøy kirke, en arbeidskirke i betong tegnet av Nils Toft og bygd 1977
File:Ringvassøy kirke (church) Hansnes Troms Architect Nils Toft 1977 (Blue sky, snow on ground, early spring) View towards Langsundet Reinøya Nils Jønsberg bust 2019-05-06 distorted panoramic 8179.jpg|Ved kirken er det reist en byste over Nils Jønsberg (1808–1885), Christiania-mannen som ble prest og politiker i Karlsøy.


## Referanser


## Eksterne lenker
* turliv.no - informasjon og bilder fra båthavna på Hansnes